చెన్నై : తమిళ రైతులకు ఆ రాష్ట్ర ముఖ్యమంత్రి పళని స్వామి గట్టి హామీ ఇచ్చారు. రైతుల డిమాండ్లను నెరవేర్చుతామని ముఖ్యమంత్రి నుంచి హామీ లభించడంతో శుక్రవారం పునఃప్రారంభించిన ఆందోళన కార్యక్రమాన్ని రైతులు తాత్కాలికంగా వాయిదా వేశారు. అంతకుముందు రైతులు న్యూఢిల్లీలోని జంతర్ మంతర్ వద్ద 45 రోజులపాటు వినూత్న రీతిలో నిరసన కార్యక్రమాలు నిర్వహించిన సంగతి తెలిసిందే. నేషనల్ సౌత్ ఇండియన్ రివర్స్ ఇంటర్ లింకింగ్ ఫార్మర్స్ అసోసియేషన్ చీఫ్ పి. అయ్యకన్ను నేతృత్వంలో ఈ ఆందోళన కార్యక్రమాలు జరుగుతున్నాయి. ఏప్రిల్ 23న ముఖ్యమంత్రి పళనిస్వామి జంతర్ మంతర్లో ధర్నా నిర్వహిస్తున్న రైతులను కలిసి, నిరసనను విరమించాలని కోరారు. రైతు సమస్యలను తాను ప్రధాని మోదీ దృష్టికి తీసుకెళ్తానని హామీ ఇచ్చారు. ఈ నేపథ్యంలో పళని స్వామి తమ డిమాండ్లను పరిష్కరించడంలో విఫలమయ్యారని ఆరోపిస్తూ రైతులు శుక్రవారం తమ నిరసనను మళ్ళీ ప్రారంభించారు. రైతు నేత పి. అయ్యకన్ను శనివారం పళని స్వామితో సమావేశమయ్యారు. అనంతరం అయ్యకన్ను మాట్లాడుతూ రైతుల సమస్యలను పరిష్కరించేందుకు రాష్ట్ర ప్రభుత్వం తగిన చర్యలు తీసుకుంటుందని పళని స్వామి హామీ ఇచ్చారని, తాము తాత్కాలికంగా తమ నిరసనను వాయిదా వేయాలని నిర్ణయించామని తెలిపారు. రెండు నెలల్లోగా తమ సమస్యలకు పరిష్కారం లభించకపోతే, తాము తమ నిరసనను పునఃప్రారంభిస్తామని చెప్పారు.
chennai : tamila raitulaku aa rashtra mukhyamantri palani swami gatti haami icharu. raitula demandlanu neraverchutamani mukhyamantri nunchi haami labhinchadamtho sukravaaram punahpraarambhinchina aandolana kaaryakramaanni raitulu taatkaalikamgaa vaayidaa vaesaaru. antakumundu raitulu newdhilleeloni jantar mantar vadda 45 rojulapatu vinuutna reetilo nirasana kaaryakramaalu nirvahinchina sangati telisinde. neshanal south indian revers inter linking formers asosiation cheef pi. ayyakannu netrutvamlo ee aandolana kaaryakramaalu jarugutunnaayi. epril 23na mukhyamantri palaniswamy jantar mantarlo dharna nirvahistunna raitulanu kalisi, nirasananu viraminchaalani koraru. raitu samasyalanu taanu pradhaani modii drushtiki teesukeltaanani haami icharu. ee nepathyamlo palani swami tama demandlanu parishkarinchadamlo viphalamayyaarani aaropistuu raitulu sukravaaram tama nirasananu mallee praarambhinchaaru. raitu netha pi. ayyakannu sanivaaram palani swaamitho samavesamayyaru. anantaram ayyakannu maatlaadutuu raitula samasyalanu parishkarinchenduku rashtra prabhutvam tagina charyalu teesukuntundani palani swami haami icharani, taamu taatkaalikamgaa tama nirasananu vaayidaa veyalani nirnayinchaamani telipaaru. rendu nelallogaa tama samasyalaku parishkaaram labhinchakapothe, taamu tama nirasananu punahpraarambhistaamani cheppaaru.